*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums: Lūdzam sniegt precizējumus par nolikuma punktu nr. 25.1.3.3.* ***Darbu veikšanas kalendārais grafiks*** *- lūdzam Pasūtītāju apstiprināt, ka Pretendents var kalendārajā grafikā pa mēnešiem atspoguļot galvenās sadaļas no Darbu daudzumu un izmaksu saraksta, papildus norādot kopējo darbu izpildes kalendāro dienu skaitu.*

Atbilde: informējam, ka pretendents var kalendārajā grafikā pa mēnešiem atspoguļot galvenās sadaļas no Lokālās tāmes, papildus norādot kopējo darbu izpildes kalendāro dienu skaitu.

*2.jautājums: Lūdzam Pasūtītāju apstiprināt, ka Nolikuma 16.2. punktā minētais būvdarbu izpildes termiņš 9 (deviņi) mēneši tiks skaitīts no dienas, kad tiks saņemta atzīme par Būvdarbu uzsākšanas nosacījumu izpildi būvatļaujā nevis no līguma noslēgšanas dienas, jo praksē mēdz būt gadījumi, kad būvdarbu līgums ir noslēgts, taču līguma par būvuzraudzību noslēgšana dažādu iemeslu dēļ (piemēram, sūdzības par iepirkuma norisi vai rezultātiem) kavējas, līdz ar to, liedzot Būvuzņēmējam uzsākt būvdarbu izpildi. Kā arī lūdzam Pasūtītāju apstiprināt, ka līguma 9.7. punktā paredzētais termiņš objekta nodošanai - pieņemšanai ekspluatācijā nav iekļauts kopējā būvdarbu izpildes termiņā – 9 (deviņos) mēnešos.*

Atbilde: Pasūtītājs apstiprina, ka nolikuma 16.2. punktā minētais būvdarbu izpildes termiņš 9 (deviņi) mēneši tiks skaitīts no dienas, kad tiks saņemta Rīgas domes Pilsētas attīstības departamenta atzīme par būvdarbu uzsākšanas nosacījumu izpildi būvatļaujā un, ka līguma 9.7. punktā paredzētais termiņš objekta nodošanai - pieņemšanai ekspluatācijā nav iekļauts kopējā būvdarbu izpildes termiņā – 9 (deviņos) mēnešos.

Papildus informējam, ka iepirkuma procedūras nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*3.jautājums: Lūdzam precizēt vai Pretendentam savā finanšu piedāvājumā ir jāiekļauj maksa par rakšanas atļauju un ielas elementu aizņemšanu no Rīgas domes Satiksmes departamenta?*

Atbilde: pretendentam finanšu piedāvājumā nav jāiekļauj maksa par rakšanas atļauju un ielas elementu aizņemšanu. Nepieciešamības gadījumā Pasūtītājs veiks samaksu Rīgas domes Satiksmes departamentam par transporta būvju izmantošanu Rīgas ielu sarkano līniju robežās un transporta būvju un inženierkomunikāciju aizsardzības zonās.

*4.jautājums: Lūdzam sniegt precizējumus par 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums). Šeit ar dzeltenu ir iekrāsotas darbu daudzumu pozīcijas nr. 11; 12; 14 – vai šos darbus Pasūtītājs veiks pats, līdz ar to būvuzņēmējam tie nav jāveic un par tiem cena nav jānorāda?*

Atbilde: Lokālajā tāmē nr.1 ar dzeltenu iekrāsotās darbu daudzumu pozīcijās nr. 11; 12; 14 norādītos darbus Pasūtītājs veiks pats, līdz ar to būvuzņēmējam tie nav jāveic un par tiem cena nav jānorāda.

Papildus informējam, ka iepirkuma procedūras nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*5.jautājums: Lūdzam sniegt precizējumus par 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma pozīcija nr. 25 (Būvgružu/ atkritumu utilizācija, paredzot transportu uz būvuzņēmēja atbērtni). Kuras demontāžu pozīcijas ir saistītas (iekļautas) ar būvgružu / atkritumu utilizāciju?*

Atbilde: Visas Lokālajā tāmē minētās pozīcijas, kurās ir konkrēti norādīts demontējamais vai nojaucamais objekts, paredz arī šo konkrēto objektu utilizāciju un nogādāšanu atbērtnē vai nodošanu pasūtītājam (piemēram, *Lokālās tāmes nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* poz. Nr.5 – 10, 13, 15 – 24 u.c.), ieskaitot visus atkritumus un būvgružus, kas radušies, lai objektus nogādātu atbērtnē, saskaņā ar Ceļu specifikāciju 2019 3.2. punktu.

Darbu daudzumu pozīcija Nr.25 paredzēta projektā iepriekš neparedzamu papildus būvgružu utilizācijai, kas var rasties būvdarbu laikā, atklājot iepriekš nezināmas apsegtas konstrukcijas, nedarbojošos inženiertīklus u.c. Apjoms precizējams darbu laikā.

*6.jautājums: Lūdzam papildus skaidrot 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma pozīciju Nr. 125 (Pieturvietu informācijas tablo metāla balsta un betona pamata uzstādīšana). Vai pretendents ir pareizi sapratis, ka šajā iepirkumā ir jāizbūvē tikai pieturvietas informācijas displeja balsts, proti, informatīvais displejs un tā vadības programmēšana un uzstādīšana netiek iekļauta šā iepirkuma izmaksās, tāpat arī jebkāda elektrisko un citu veidu kabeļu izvadīšana šī displeja balsta izbūves ietvaros nav paredzēta. Ja Pasūtītājs šos darbus tomēr ir paredzējis, lūdzu norādīt rasējumus un darbu un materiālu specifikāciju, kā arī norādīt kurās darbu daudzumu pozīcijās ir jāiekļauj šīs izmaksas. Šāda atsauce ir minēta rasējumā TS-CD 15 pie piezīmēm.*

Atbilde: Informējam, ka iepirkuma procedūras nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*7.jautājums: Lūdzam sniegt precizējumus par pagaidu pārmijām, to uzstādīšanu, nomu, uzturēšanu, demontāžu – vai šīs izmaksas Pretendentam savā piedāvājumā ir jāiekļauj? Ja jā, kurā pozīcijā tās ir jāparedz?*

Atbilde: paskaidrojam, ka atbilstoši nolikuma 7.pielikumam, pagaidu pārvedu uzstādīšanu, demontāžu un uzraudzību nodrošina pasūtītājs un līdz ar to pagaidu pārmiju uzstādīšanas, nomas, uzturēšanas, demontāžas izmaksas Pretendentam savā piedāvājumā nav jāiekļauj. Pretendents nodrošina satiksmes organizācijas tehnisko līdzekļu uzstādīšanu pārvedu zonā un nodrošina to uzraudzību.

*8.jautājums: Lūdzam norādīt iespējamās Pasūtītāja materiālu uzglabāšanas vietas adreses (šeit ir domātas: demontējamās sliedes, gulšņi, stiprinājumi, savienojumus, granīta bruģakmens un citi materiāli, ko jāatdod Pasūtītājam)?*

Atbilde. Lūdzu skatīt atbildi uz 4. jautājumu. Papildus informējam, ka pasūtītāja demontēto sliežu ceļu joslas kalto granīta akmeņu bruģi seguma atjaunošanai paredzētajā apjomā (Lokālā tāme nr.1 (Sagatavošanās darbi, sliežu ceļi, pieturvietas, satiksmes organizācija, labiekārtojums) pozīcijas 57. un 58. ) Pretendents varēs saņemt pasūtītāja materiālu novietnē Kleistu ielā 29.

*9.jautājums: Lūdzam papildus skaidrot 5.pielikums lokālā tāme, lokālo tāmi nr. 6 (Elektroapgāde (ārējā). Tramvaju kontakttīkls) Darbu daudzuma pozīciju Nr. 26 (Sienas atjaunošana atbilstoši saskaņojuma protokoliem (iekļaujot visus nepieciešamos materiālus ar pieskaņotām fasādes krāsām).*

* 1. *Lūdzam skaidrot ar ko ir domāts mērvienības apjoms kpl.? Vai tas attiecās uz vienu lokālo vietu kur tiek izbūvēts sienas āķis ēkā? Ja tas ir tā, tad, saskaņā ar protokoliem nr. 2, 4 un 5, kuros ir norādītas ēkas fasādes un vietas, kur ir paredzēts izbūvēt sienas āķus, mēs varam saskaitīt tikai 7 āķu iebūves vietas ēkās.*
  2. *Cik lielā apjomā ir saprotama sienas atjaunošana ēkai? Ja tā paredzēta tikai lokālā vietā, kur tiek izbūvēts sienas āķis, lūdzam norādīt apjomu m2.*
  3. *Projekta pievienotajā dokumentācijā 1. Vispārīgā daļa (03\_Vispārīgā\_daļa\_SA) (170 - 187 lpp.) pievienotie protokoli nerada skaidrību par sienas atjaunošanas veicamo darba apjomu, līdz ar to nav iespējams veikt korektu šī darba 5.pielikums lokālā tāme, lokālo tāmi nr. 6 pozīciju Nr. 26 (Sienas atjaunošana atbilstoši saskaņojuma protokoliem (iekļaujot visus nepieciešamos materiālus ar pieskaņotām fasādes krāsām) izmaksu izcenojumu. Daļā no šiem protokoliem teksts nav salasāms, bet tikai protokolos nr. 2, 4 un 5 ir norādītas ēkas fasādes un vietas, kur ir paredzēts izbūvēt sienas āķus. Lai varētu iesniegt pamatotu finanšu piedāvājumu, lūdzam:*

*- norādīt ēkas adreses, kurām ir paredzēts veikt sienas atjaunošanu;*

*- konkrēti norādīt veicamā darba aprakstu katrai atjaunojamai sienas ēkai;*

*- norādīt veicamā darba apjomu, specifikāciju.*

Atbilde: Tabulā 1 ir uzrādīti obligāti veicamie darbi, kas saskaņoti ar īpašnieku (saskaņošanas protokoli Vispārīgajā daļā), jo tie paredz jaunu āķu izbūvi jaunā vietā uz fasādes vai jaunu āķu izbūvi tieši blakus esošajiem. Tādā gadījumā, lai nepaliktu blakus 2 āķi, esošo paredzēts demontēt.

Tabula 1

|  |  |  |  |
| --- | --- | --- | --- |
| Adrese | Demontējamie sienas āķi | Jauni sienas āķi | Kopā |
| K.Valdemāra iela 1C | 5 | 5 | 10 |
| Z.A.Meierovica bulv. 16 |  | 1 | 1 |
| Aspazijas bulv. 20 | 1 | 2 | 3 |

Kopā                                                                                                                           **14**

Tabulā 2 uzrādīts apjoms, kas papildus iekļauts darbu daudzumu sarakstā to esošo sienas āķu demontāžai, no kuriem tiek noņemtas kontakttīkla atsaites. Šie darbi nav uzrādīti saskaņošanas protokolos, jo teorētiski esošais āķis bez atsaites varētu arī palikt fasādē, tas vairs nav nepieciešams tramvaju kontakttīkla atbalstam. Tomēr, ja darbu gaitā ēkas īpašnieks izsaka vēlmi āķi demontēt, tad projektā tam ir paredzēts apjoms.

Tabula 2

|  |  |  |  |
| --- | --- | --- | --- |
| Adrese | Demontējamie sienas āķi | Jauni sienas āķi | Kopā |
| Z.A.Meierovica bulv. 10 | 1 |  | 1 |
| Z.A.Meierovica bulv. 18 | 1 |  | 1 |
| Aspazijas bulv. 22 | 1 |  | 1 |
| Aspazijas bulv. 24 | 2 |  | 2 |
| Aspazijas bulv. 26 | 1 |  | 1 |
| Aspazijas bulv. 28 | 1 |  | 1 |

Kopā                                                                                                                             **7**

Pavisam kopā **21 kpl**. iespējamo fasādes remonta vietu skaits, bet apjoms precizējams darbu gaitā.

Darbu specifikācija ir aprakstīta gan saskaņojumu protokolos, gan skaidrojošā aprakstā.

Papildus informācijai paskaidrojam, ka demontāžas gadījumā – aizpildīt fasādes bojājuma vietu ar remonta javu vai jebkādu fasādes remontam atbilstošu materiālu un nokrāsot esošajā fasādes krāsā, saskaņojot ar īpašnieku, savukārt, jauna āķa montāžas gadījumā – pie laba esošā fasādes materiāla tehniskā stāvokļa un kvalitatīvas darbu izpildes, nekādiem papildus fasādes remonta darbiem nevajadzētu rasties. Taču nepieciešamības gadījumā jāaizpilda jebkādi fasādes izdrupumi vai bojājumi, kas radušies urbšanas vai montāžas laikā, ar remonta javu vai jebkādu fasādes remontam atbilstošu materiālu un remonta vietā jānokrāso esošajā fasādes krāsā, saskaņojot ar īpašnieku.

Papildus informējam, ka iepirkuma procedūras nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Karīna Meiberga